पटना. बिहार बोर्ड की मैट्रिक व इंटर परीक्षाओं में अब प्रतियोगी परीक्षाओं की तरह चार सेट में प्रश्नपत्र होंगे। प्रश्नपत्रों के चार सेट ए, बी, सी और डी बनाए जाएंगे। कदाचार पर पूरी तरह रोक लगाने के लिए बोर्ड यह व्यवस्था कर रहा है। ऑब्जेक्टिव और सब्जेक्टिव दोनों प्रश्नों के चार सेट होंगे। ताकि परीक्षा के दौरान छात्र एक दूसरे से मिलाकर न लिख सकें। इस व्यवस्था को इसी साल जून में होनेवाली कंपार्टमेंटल की परीक्षा से ही लागू कर दिया जाएगा। क्रम अलग होगा पर प्रश्न एक जैसे रहेंगे...
- मंगलवार को बिहार विद्यालय परीक्षा समिति की गवर्निंग बॉडी की बैठक में यह निर्णय लिया गया।
- बोर्ड के अध्यक्ष आनंद किशोर ने बताया कि भविष्य में होनेवाली मैट्रिक व इंटर की कंपार्टमेंटल परीक्षा तथा अगले साल होनेवाली बोर्ड की परीक्षाओं के लिए प्रश्नपत्रों के चार सेट बनवाए जाएंगे। इससे कदाचार रोकने में मदद मिलेगी।
क्रम अलग होगा पर प्रश्न एक जैसे रहेंगे
- बोर्ड अध्यक्ष आनंद किशोर ने कहा कि चारों सेटों में प्रश्नों का क्रम अलग-अलग रहेगा। लेकिन, प्रश्न अलग नहीं रहेंगे।
- नई व्यवस्था से प्रश्नों को वायरल करने का जो मामला सामने आ रहा है उससे भी निजात मिलेगी।
- बोर्ड प्रशासन का दावा है कि चार सेटों में प्रश्नों के रहने से उसके सोशल मीडिया पर आने के बाद भी फर्क नहीं पड़ेगा क्योंकि किस परीक्षार्थी को कौन सा सेट मिला है, यह किसी भी स्थिति में पता नहीं चल पाएगा।
एक कॉलेज के छात्र अब दस केंद्रों पर देंगे परीक्षा
- बैठक में यह निर्णय भी लिया गया है कि एक कॉलेज के परीक्षार्थी को दस केंद्रों पर परीक्षा के लिए भेजा जाएगा।
- रैंडमाइजेशन के आधार पर रौल नंबर आवंटित करते हुए परीक्षा केंद्र बनाए जाएंगे। यानी किसी एक विद्यालय या संस्थान के विद्यार्थी किसी एक केंद्र के बदले कई केंद्रों पर परीक्षा देंगे।
- अबतक ऐसा होता था कि एक कॉलेज के विद्यार्थियों को एक ही परीक्षा केंद्र पर भेजा जाता था। इससे सेंटर मैनेज कर कदाचार करवाया जाता था। यह व्यवस्था अगले साल से लागू होगी।
इधर, सीबीएसई 10वीं और 12वीं की परीक्षाएं कल से
- सीबीएसई की 10वीं और 12वीं की परीक्षाएं गुरुवार 9 मार्च से शुरू होंगी। 10वीं की परीक्षाएं 10 अप्रैल और 12वीं की परीक्षा 29 अप्रैल को पूरी होंगी।
- इन परीक्षाओं में देशभर के 27 लाख विद्यार्थी शामिल होंगे। परीक्षा का समय सुबह 10.30 से 1.30 बजे तक रहेगा।
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva